open-index/open-wikipedia-markdown huggingface dataset:
Erja Kuivalainen

**Erja Kaarina Orvokki Kuivalainen** (s. 21. lokakuuta 1964 Ilomantsi) on entinen suomalainen hiihtäjä.

Kuivalainen sijoittui Sarajevon 1984 talviolympialaisissa 20 kilometrillä 29:nneksi ja 10 kilometrillä 37:nneksi. Hän suoritti osan ylioppilaskirjoituksistaan erikoisluvalla kisojen aikana Sarajevossa. MM-kilpailuissa Kuivalainen sijoittui Lahdessa 1989 vapaan hiihtotavan 10 kilometrin kilpailussa 27:nneksi. Val di Fiemmen MM-kilpailuissa 1991 hän oli vapaan hiihtotavan 10 kilometrillä 31:s ja 30 kilometrillä 42:s.

Kuivalainen edusti seuratasolla Ilomantsin Urheilijoita. Hän voitti Suomen mestaruuden 3&nbsp;×&nbsp;5 kilometrin viestissä vuonna 1988 sekä saavutti SM-pronssia viestissä vuonna 1987 ja perinteisen hiihtotavan 15 kilometrillä vuonna 1989.

Lokakuussa 2010 paljastettiin Erja Kuivalaisen olleen se henkilö, jonka Marjo Matikaiseen huhtikuussa 2008 liitetyn dopingepäilyn yhteydessä kerrottiin vuonna 1988 nähneen Sodankylän harjoitusleirillä Matikaisen yöpöydällä *[[Erytropoietiini|Erythropoietin]]*-sanalla varustetun lasipullon. Kuivalainen vahvisti vuoden 2008 uutisen tapausta tutkineen Keskusrikospoliisin esitutkinnassa 28. tammikuuta 2009.

## Lähteet

* 

### Viitteet

## Aiheesta muualla

*
Soljani

**Soljani** on kylä Kroatiassa, Vukovar-Syrmian piirikunnan eteläisimmässä osassa Cvelferijanissa. Vuoden 2011 väestönlaskennassa kylän asukasluku oli 1241.

Se oli ensin mainittu 1329 *"Sauly, Sali posessiona"* ja siitä saakka kylän nimi on yhdistetty sanaan *"[[suola]]"* (sol tarkoittaa suolaa kroatiaksi). Rooman valtakunnan aikana kylä oli merkitty historiallisiin karttoihin *"Saldisina"*, ja yksi tärkeimmistä roomalaisista teistä, joka johti Sirmiumiin (Sremska Mitrovica), meni Saldisin kautta.

Kylän suurin kasvu oli 1700–1800-luvuilla, kun slovakit Vojvodinasta ja Slovakiasta asettuivat sinne. Nykyään heidän jälkeläisensä ovat suurin vähemmistö kylässä. 

## Aiheesta muualla
* Soljani
The Last Legion

**The Last Legion** on Doug Leflerin ohjaama toimintaseikkailu, joka sai ensi-iltansa 17. elokuuta 2007.

## Rooleissa
Luzan piiri

**Luzan piiri** () on kunnallinen itsehallintoalue Kirovin alueella Venäjällä. Alueen luoteisosassa sijaitsevan piirin pinta-ala on 5314,53 neliökilometriä. Asukkaita on 19&nbsp;900 henkeä (vuonna 2010).

Piiri on perustettu vuonna 1924 nimellä *Lalskin piiri*. Vuonna 1941 siitä tuli osa Kirovin aluetta. Vuonna 1963 Lalskin piiriin liitettiin Podosinovetsin piiri. Uusi hallintoalue nimettiin Luzan piiriksi ja sen keskus siirrettiin Luzaan. Myöhemmin Podosinovetsin piiristä tuli jälleen erillinen hallintoalue.

Luzan piiri rajoittuu idässä Komin tasavaltaan, etelässä Kirovin alueen Podosinovetsin ja Oparinon piireihin sekä lännessä Vologdan ja pohjoisessa Arkangelin alueisiin. Seutu kuuluu taigavyöhykkeeseen. Pinta-alasta 88,4 % on metsää. Suurin joki on Jugiin laskeva Luza. Hyötykaivannaisiin kuuluvat hiekka, sora, savi ja turve.

Piiriin kuuluu Luzan kaupunki, Lalskin kaupunkimainen taajama (kaupunkikunta) sekä neljä maalaiskuntaa: Gribošino (keskuspaikka Uga), Hristoforovo, Papulovo ja Utška. Hallinnollinen keskus on Luza, josta on 501 kilometriä alueen pääkaupunkiin Kiroviin. Asutuskeskuksia on yhteensä 139. Kaupunkiväestön osuus on 76,9 %.

Seudun kautta kulkee Kirovin ja Kotlasin välinen rautatie. Talous perustuu puunhankintaan ja -jalostukseen. Lalskissa on vuonna 1826 perustettu paperitehdas. Luzan metsäteollisuuskompleksi lopetti toimintansa vuonna 2009. Maatalous tuottaa rehuviljaa, maitoa ja lihaa. Piirissä on 9 maatalousyritystä ja meijeri.

Piirissä toimii 11 lastentarhaa, 14 koulua ja kaksi lasten luomistyön keskusta. Kulttuurilaitoksia ovat Luzan taidekoulu ja Lalskin musiikkikoulu, kulttuuritalot ja kirjastot sekä kotiseutumuseo. Paikallislehtenä ilmestyy *Severnaja pravda* (”Pohjoinen totuus”). Nähtävyyksiin kuuluvat Lalskin ja maalaiskylien kirkot sekä Lalskin vanhat kauppiastalot ja liikerakennukset.

## Lähteet

## Aiheesta muualla
* Luzan piirin sivusto  
* Luzan piiri Kirovin alueen sivustolla
Lolcat

**Lolcat** on kuva, jossa on yhdistetty kissan kuva humoristiseen tekstinpätkään. Teksti on yleensä lolcat-kieltä eli "lolspeakiä", joka on muunneltua englantia. Lolcat-kielessä tehdään tahallaan aloittelijamaisia virheitä englannin kieliopissa. Esimerkiksi lause "Can I have a cheeseburger?" kirjoitetaan lolcat-kielessä tyypillisesti "I can has cheezburger?" Termi "lolcat" esiintyi ensimmäisen kerran 4chan-sivustolla.

## Katso myös
* LOLCODE - Lolspeak-kielen inspiroima leikkimielinen esoteerinen ohjelmointikieli

## Lähteet

## Aiheesta muualla

* I Can Has Cheezburger - sivusto, jossa Lolcat-kuvia
Kolva (Usan sivujoki)

**Kolva** (komiksi ja venäjäksi Ко́лва) on Petšoran vesistöön kuuluvan Usan sivujoki Nenetsian autonomisessa piirikunnassa ja Komin tasavallassa Venäjällä. Sen pituus on 546 kilometriä ja valuma-alueen laajuus 18&nbsp;100 neliökilometriä.

Joki saa alkunsa Janeismusjur-harjanteelta ja virtaa Bolšaja Zemljan tundra-alueen läpi kiemurrellen kohti etelää. Sen varrella asuu kolvalaisiksi kutsuttu komilaistunut nenetsiryhmä.

Joen varrella sijaitsee muun muassa Nenetsian Horei-Verin taajama, Harjaginskin (Harjaga) öljyntuotantotaajama, sekä useita muita petrokemian tuotantotaajamia. Joki liittyy Usajokeen Komin tasavallan Usinskin länsipuolella.

## Lähteet

## Aiheesta muualla
*Kolvajoen virtaamatietoja Horei-Veristä   (russia-arcticnet.sr.unh.edu)
Kolva (Višeran sivujoki)

**Kolva** () on Volgan vesistöön kuuluvan Višeran sivujoki Permin aluepiirissä Venäjällä. Sen pituus on 460 kilometriä ja valuma-alueen laajuus 13&nbsp;500 neliökilometriä. Joen varrella sijaitsee Tšerdynin kaupunki.

## Lähteet

## Aiheesta muualla
* Kolva Venäjän vesistörekisterissä
Kolva

**Kolva** tarkoittaa seuraavia asioita:

* Kolva, Usan sivujoki Nenetsian autonomisessa piirikunnassa ja Komin tasavallassa Venäjällä
* Kolva, Višeran sivujoki Permin aluepiirissä Venäjällä
Korisliiga-kauden 2010–2011 kokoonpanot

## Joukkueiden kokoonpanot

### [[Espoon Honka]]

### [[Kataja Basket Club|Joensuun Kataja]]

### [[Kauhajoen Karhu (koripallo)|Kauhajoen Karhu]]

### [[Kouvot]]

### [[KTP-Basket]]

### [[Lappeenrannan NMKY]]

### [[Namika Lahti]]

### [[Porvoon Tarmo]]

### [[Vilpas Vikings|Salon Vilpas]]

### [[Tampereen Pyrintö (koripallo)|Tampereen Pyrintö]]

### [[Torpan Pojat]]

### [[UU-Korihait]]
Kasumi (manga)

**Kasumi** on kaksiosainen mangasarja, jonka on piirtänyt Hirofumi Sugimoto ja tarinan käsikirjoittanut Surt Lim.

## Juoni
Sarjan nimikkohenkilö muuttaa uuteen, rikkaiden lasten kouluun, vaikka hän itse ei satu olemaan rikas. Kasumilla on suuri salaisuus: hän voi muuttua näkymättömäksi pidättäessään hengitystään. Uudessa koulussa Kasumi ei ole kovinkaan suosittu; hänellä on vain yksi ystävä, Yuuta Goodwin, joka on suuri supersankareiden fani. Kasumilla on myös salainen ihailija, joka sattuu olemaan koulun suosituin poika, Ryuuki. Kasumilla on vaikeaa, koska Ryuukin faniklubi ei anna armoa uudelle tulokkaalle - hän joutuu erityisesti Reina-nimisen, mustasukkaisen tytön silmätikuksi.
Ensimmäisen osan lopussa käy ilmi, että Ryuukillakin on voima: hän pystyy kulkemaan seinien läpi sulkiessaan silmänsä.
Kožim

**Kožim** (, ) on Petšoran vesistöön kuuluvan Kosjun sivujoki Komin tasavallassa Venäjällä. Sen pituus on 202 kilometriä, valuma-alueen laajus 5&nbsp;180 neliökilometriä ja keskimääräinen virtaus 120 kuutiometriä sekunnissa.

Kožim saa alkunsa Uralilta Narodnajavuoren itäpuolelta. Alajuoksullaan se virtaa soistuneella tasangolla kohti luodetta. Joen varrella sijaitsee Kožymin autioitunut taajama.

## Lähteet
Kosju

**Kosju** (komiksi ja venäjäksi Ко́сью) on Petšoran vesistöön kuuluvan Usan sivujoki Komin tasavallassa Venäjällä. Sen pituus on 259 kilometriä, valuma-alueen laajuus 14&nbsp;800 neliökilometriä ja keskimääräinen virtaus 45 kilometrin päässä joen suusta 120 kuutiometriä sekunnissa.

Kosju saa alkunsa Uralilta ja virtaa soistuneella alangolla kohti pohjoista. Sen nimi perustuu komin sanoihin *koś* ’koski’ ja *ju* ’joki’. Tärkein sivujoki on Kožim. Joen varrella sijaitsee muun muassa Kosjun taajama.

## Lähteet
Letka

**Letka** (komiksi ja venäjäksi Ле́тка) on Volgan vesistöön kuuluvan Vjatkan sivujoki Komin tasavallan eteläosassa ja Kirovin alueella Venäjällä. Sen pituus on 260 kilometriä, valuma-alueen laajuus 3&nbsp;680 neliökilometriä ja keskimääräinen virtaus 45 kilometrin päässä joen suusta 20,6 kuutiometriä sekunnissa.

Letka saa alkunsa Pohjois-Venäjän selänteeltä ja virtaa kohti kaakkoa. Sen nimen uskotaan olevan itämerensuomalaista perua (karjalan *liete*, vepsän *lete* ’hiekka, matala hiekkaranta’). Joen varrella sijaitsee Letkan kylä.

## Lähteet
Letka (kylä)

**Letka** (komiksi ja venäjäksi Летка) on kylä ja maalaiskunta Komin tasavallan Priluzjen piirissä Venäjällä. Se sijaitsee Letka-joen rannalla 100 kilometriä piirin keskuksesta Objatševosta etelään. Kylän kautta kulkee Kirovin ja Syktyvkarin välinen maantie. Asukkaita on 3&nbsp;100 henkeä (vuonna 2002).

Kylä mainitaan ensimmäisen kerran vuonna 1620. Vuoteen 1645 mennessä sen viereen syntyi Letkan pogosta. Asukkaat harjoittivat maanviljelyä, metsästystä ja kalastusta sekä toimivat kyytimiehinä Vjatkan ja Luzan välisellä kauppareitillä. Vuosina 1935–1963 kylä oli Letkan piirin keskus. Vuonna 1989 asukkaista 68 % oli komeja ja 28 % venäläisiä.

## Lähteet
Objatševo

**Objatševo** (, ) on kylä, maalaiskunta ja Priluzjen piirin hallinnollinen keskus Komin tasavallassa Venäjällä. Se sijaitsee Luza-joen rannalla 189 kilometriä tasavallan pääkaupungista Syktyvkarista lounaaseen. Kylän kautta kulkee Kirovin ja Syktyvkarin välinen maantie. Asukkaita on 5&nbsp;800 henkeä (vuonna 2002).

Objatševon pogosta mainitaan lähikylineen ensimmäisen kerran vuonna 1620. Sen nimi perustuu komin sanoihin *ab* ’jyrkkä’ ja *čoi* ’mäki, rinne’. Kylän lähellä on sijainnut ilmeisesti 1400-luvun lopulla rakennettu linnoitus. Asukkaat harjoittivat maanviljelyä, karjanhoitoa, käsityöammatteja ja puunhankintaa. Vuosina 1921–1922 Objatševo oli Priluzjen kihlakunnan ja vuodesta 1929 piirin keskus. Vuonna 1989 asukkaista 56 % oli komeja ja 38 % venäläisiä.

## Lähteet
Tarvasjoki (joki)

**Tarvasjoki** on Saaristomereen Varsinais-Suomessa laskevan Paimionjoen suurin sivujoki.

Joki saa alkunsa Mustajärvestä entisen Mellilän kunnan alueella Loimaalla, virtaa Rahkion, Kyrön ja Karinaisten kirkonkylän kautta entisen Karinaisten kunnan alueella Pöytyällä ja yhtyy Paimionjokeen entisen Tarvasjoen kunnan keskustassa Liedossa. Joen pituus on noin 14&nbsp;km ja valuma-alueen pinta-ala 139&nbsp;km².

Joen varren kyliä ovat Karinaisissa Kyrö, Kiukainen, Karinaisten kirkonkylä, Suutarla, Närppi, Mäenpää ja Tilkanen. Tarvasjoen kylistä joen varteen jäävät Seppälä, Suurila, Horinen, Kallela, Tarvasjoen kirkonkylä ja Eura.

Merkittävistä teistä Hämeen Härkätiehen kuuluva yhdystien 2250 osuus ylittää joen lähellä Tarvasjoen kirkkoa ja yhdystie 2250 uudelleen kahdesti Karinaisten kirkonkylän etelä- ja pohjoispuolella. Tarvasjoen Horisissa joen ylittää seututie 224, ja joen latvoilla Rahkiossa sen poikki kulkee yhdystie 2253.

## Lähteet

## Aiheesta muualla
*
Trần Trọng Kim

**Trần Trọng Kim** (1883–1953) oli vietnamilainen poliitikko, joka toimi Japanin perustaman lyhytaikaisen nukkehallituksen pääministerinä vuonna 1945.
Ennen valintaansa hän oli professori, joka tunnettiin konservatiivisista mielipiteistään.

## Lähteet
Kavinsky

**Kavinsky** (joskus tyyliteltynä **KΔVINϟKY** (oikealta nimeltään **Vincent Pierre Claude Belorgey**, s. 31. heinäkuuta 1975 Seine-Saint-Denis, Ranska) on ranskalainen elektronista musiikkia tekevä artisti. Hän on myös esiintynyt useissa elokuvissa, kuten *Steakissa*, jonka on ohjannut hänen pitkäaikainen ystävänsä Mr. Oizo. Kavinskyn musikaalista tyyliä on verrattu muun muassa Daft Punkiin ja Dangeriin. Kavinsky on esiintynyt Suomessa kahdesti: vuonna 2009 Basso-festivaalilla ja vuonna 2014 Flow-festivaalilla.

## Diskografia
### Studioalbumit
* 

### EP-levyt
* 
* 
* 
* 
* 
* 
* 

### Singlet
* ”Nightcall” (featuring Lovefoxxx) (2010)
* ”Roadgame” (2012)
* ”ProtoVision” (2012)
* ”Odd Look” (featuring SebastiAn) (2013)
* ”Blizzard” (2013) 
* ”Odd Look” (featuring The Weeknd) (2013)

### Remixit
* Klaxons – ”Gravity’s Rainbow” (2007)
* M.I.A. – ”Roder” (A-Trak Re-work) (2007)
* Sébastien Tellier – ”Roche” (2008)
* SebastiAn – ”Embody” (2011)

## Lähteet

## Aiheesta muualla
Vizinga

**Vizinga** (, ) on kylä, maalaiskunta ja Sysolan piirin hallinnollinen keskus Komin tasavallassa Venäjällä. Se sijaitsee Sysolan sivujoen Bolšaja Vizingan varrella 88 kilometriä tasavallan pääkaupungista Syktyvkarista lounaaseen. Kylän kautta kulkee Kirovin ja Syktyvkarin välinen maantie. Asukkaita on 7&nbsp;100 henkeä (vuonna 2002).

Vizingan pogosta ja sitä ympäröineet pienet kylät mainitaan ensimmäisen kerran vuonna 1586. Asukkaat harjoittivat maanviljelyä, karjanhoitoa ja metsästystä. Vuonna 1926 Vizingasta tuli Sysolan kihlakunnan ja vuonna 1929 piirin keskus.

## Lähteet
Lännenhanhikki

**Lännenhanhikki** (*Potentilla anglica*) on lähinnä Keski-Euroopassa tavattava sormihanhikkilaji. Suomessa lännenhanhikki on luokiteltu uhanalaiseksi lajiksi.

## Ulkonäkö ja koko

Monivuotinen lännenhanhikki on suikerteleva ja juurehtiva. Sen varret ovat hentoja, karvaisia, mutkaisia ja kasvavat 20–50 cm pitkiksi. Aluslehdet ovat pitkäruotisia, varsilehdet lähes ruodittomia. Lehtilapa on kolme-viisisorminen ja lehdykät vastapuikeita, kärkiosastaan hammaslaitaisia, päältä kaljuhkoja, alta tiheään lyhytkarvaisia. Lehden korvakkeet ovat suikeita, ehytlaitaisia ja paljon lehdyköitä pienempiä. Keltaiset kukat ovat yksittäin lehtihangoissa tai kukinto on niukkakukkainen. Suurimmassa osassa kukkia on neljä terälehteä, mutta samassa kasvissa voi olla myös viisiterälehtisiä kukkia. Terälehdet ovat 5–8 mm pitkiä, noin kaksi kertaa verholehtien pituisia. Kukassa on emejä 20–50 kappaletta. Lännenhanhikki kukkii Suomessa kesä-heinäkuussa.

Lännenhanhikki muistuttaa Suomessa huomattavasti yleisempää rätvänää (*P. erecta*). Rätvänä on kuitenkin vankempi, lehdet kolmisormisia ja korvakkeet isohampaisia. Lajit voivat risteytyä keskenään.

## Levinneisyys
Lännenhanhikin päälevinneisyysalue ulottuu Britteinsaarilta läpi Keski-Euroopan Puolaan saakka. Hajanaisia esiintymiä tunnetaan Etelä- ja Itä-Euroopasta. Pohjoisimpana sitä tavataan eteläisessä Norjassa, Ruotsissa ja Suomessa. Tulokaslajina lännenhanhikkia tavataan monilla Atlantin saarilla sekä Pohjois-Amerikassa. Suomessa lännenhanhikkia kasvaa Lounais- ja Etelä-Suomen saaristossa, jonne se lienee levinnyt meriliikenteen mukana. Kasvupaikkoja tunnetaan eniten Dragsfjärdistä, Nauvosta, Iniöstä ja Tammisaaresta.

## Elinympäristö
Lännenhanhikki viihtyy avoimilla kasvupaikoilla kuten kedoilla ja laitumilla. Suomessa laji on suuresti harvinaistunut merenrantalaidunnuksen vähenemisen myötä, minkä seurauksena kasvupaikat ovat kasvaneet umpeen. Yhteisillä kasvupaikoilla rätvänä (*Potentilla erecta*) saattaa risteytyä lännenhanhikin kanssa.

## Lähteet
* Bonn, Thomas: *Lännenhanhikki*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 215.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Kasviatlas 2020: Lännenhanhikin levinneisyys Suomessa.
*ITIS: ''Potentilla anglica'' 
*United States Department of Agriculture (USDA): ''Potentilla anglica''
Ust-Tsilma

**Ust-Tsilma** (, ) on kylä, maalaiskunta ja Ust-Tsilman piirin hallinnollinen keskus Komin tasavallassa Venäjällä. Se sijaitsee Petšoraan laskevan Tsilma-joen suussa 664 kilometriä tasavallan pääkaupungista Syktyvkarista pohjoiseen. Asukkaita on 5&nbsp;100 henkeä (vuonna 2002).

Ust-Tsilman ovat perustaneet novgorodilaiset uudisasukkaat vuonna 1542. Myöhemmin sinne muutti venäläisiä Mezenin, Pinegan ja Vienanjoen seuduilta. Kylän asukkaat kalastivat ja metsästivät Petšoran, Ižman, Pižman ja Tsilman jokivarsilla sekä harjoittivat karjan- ja myöhemmin myös poronhoitoa. Maanviljely oli vähäistä. 1600–1700-lukujen vaihteessa seudulle muutti paljon vanhauskoisia. Vuonna 1891 kylästä tuli Pustozjorskin kihlakunnan keskus. Vuonna 1921 asukkaista 99 % oli venäläisiä, 0,6 % komeja ja 0,4 % nenetsejä. Vuonna 1929 Ust-Tsilman piiri liitettiin Komin autonomiseen alueeseen.

## Lähteet
Tsilma

**Tsilma** (, ) on Petšoran sivujoki Arkangelin alueella ja Komin tasavallassa Venäjällä. Sen pituus on 374 kilometriä, valuma-alueen laajuus 21&nbsp;500 neliökilometriä  ja keskimääräinen virtaus 54 kilometrin päässä joen suusta 228 kuutiometriä sekunnissa.

Joki saa alkunsa Timanin selänteeltä ja virtaa kohti itää. Sen suussa sijaitsee Ust-Tsilman piirikeskus. Nimitys perustuu venäläiseen murresanaan *tšilma* ’sammalsuo, suonsilmä’.

## Lähteet
Luzalaiset

**Luzalaiset** eli **Luzan komit** (, ; прилузские коми, *priluzskije komi*) ovat komisyrjäänien alueellinen kansatieteellinen ryhmä. He asuvat Luza- ja Letka-jokien yläjuoksuilla Komin tasavallan Priluzjen piirissä Venäjällä.

Permiläiset asettuivat seudulle ensimmäisen vuosituhannen lopulla. 1200–1300-luvuilla Luzan alajuoksulle syntyi venäläisasutusta. 1600-luvulle mennessä komien ja venäläisten etninen raja vakiintui Spasporubin kylän tienoille. 

Venäläisten, marien ja udmurttien vaikutuksesta luzalaisten kulttuuri sai piirteitä, jotka erottavat heidät muista komiryhmistä. He siirtyivät muita aikaisemmin kyntöviljelyyn. Maanviljelyn lisäksi myös karjatalous oli kehittyneempää. Luzalaiset viljelivät pellavaa ja kasvattivat sikoja. Tärkeä elinkeino oli laivanrakennus: Luza-joen kautta kuljetettiin viljaa Vjatkasta Arkangeliin. Lisäksi harjoitettiin tervanpolttoa.

Muista komeista poiketen seudun kylät olivat jo vanhastaan raittikyliä. Myös asuin- ja talousrakennuksissa, vaatetuksessa ja koristetaiteessa oli paikallisia erikoisuuksia. Luzan ja Letkan jokivarsien kulttuuri eroaa jonkin verran toisistaan. Antropologisilta piirteiltään luzalaiset kuuluvat Vjatkan–Kaman sublaponoidiseen tyyppiin. Komin kielen Luzan–Letkan murteessa on tiettyjä morfologisia ja sanastollisia erityispiirteitä.

## Lähteet
Kolvalaiset

**Kolvalaiset** eli **Kolvan nenetsit** (, ; колвинские ненцы, *kolvinskije nentsy*) ovat Usan sivujoen Kolvan varrella asuva komilaistunut nenetsiryhmä. Se syntyi 1800–1900-lukujen vaihteessa paikallisen kiinteän nenetsiasutuksen sulautuessa ižmalaisiin. Kolvalaiset omaksuivat ižmalaisilta näiden elinkeinot ja suurimman osan aineellisesta kulttuurista. Nenetseistä poiketen kolvalaiset pitävät lehmiä, lampaita ja muuta karjaa sekä harjoittavat puutarhaviljelyä. Heidän äidinkielensä on komin kielen Ižman murre. Nenetsin kieli on jäänyt pois käytöstä useita sukupolvia sitten. Henkisessä kulttuurissa, varsinkin suullisessa kansanperinteessä, on nenetsiläisiä piirteitä. Kansallinen identiteetti on kaksijakoinen. Nykyään monet pitävät itseään komeina.

## Lähteet
Vähäjoki (Paimio)

**Vähäjoki** on Saaristomereen laskevan Paimionjoen sivujoki Paimiossa Varsinais-Suomessa. Paimionjokeen Paimion keskustassa yhtyvän joen pituus on noin 10&nbsp;km, ja sen noin 77,6&nbsp;km² laajuinen valuma-alue ulottuu latvoiltaan Paimion ohella myös viereisten Tarvasjoen ja Marttilan kuntien alueelle. Joen valuma-alueen järvisyys on noin 0,05 % ja valuma-alueesta on peltoa noin 36 %, metsää noin 56% ja suota noin 5 %. Valuma-alueen maisemaa hallitsevat viljelty jokilaakso sekä peltoaukeita ympäröivät kalliomäet.

## Lähteet
* 
### Viitteet

## Aiheesta muualla
*
Digger

**Digger** voi tarkoittaa seuraavia:

* *[[Digger (elokuva)|Digger]]*, Alejandro G. Iñárritun ohjaama elokuva vuodelta 2026
* Digger, Rüdiger Brans, saksalainen muusikko, The Baseballs -yhtyeen jäsen.
Pižma

**Pižma** voi tarkoittaa seuraavia asioita:

* Pižma, kaupunkimainen taajama Nižni Novgorodin alueen Tonšajevon piirissä Venäjällä
* Pižma, Petšoran sivujoki Komin tasavallassa Venäjällä
* Pižma, Vjatkan sivujoki Nižni Novgorodin ja Kirovin alueilla Venäjällä
* Piisma, venäjäksi *Pižma*, kylä Leningradin alueen Hatsinan piirin Koprinan kunnassa Venäjällä
Pižma (Petšoran sivujoki)

**Pižma** (komiksi ja venäjäksi Пи́жма) on Petšoran sivujoki Komin tasavallassa Venäjällä. Sen pituus on 389 kilometriä, valuma-alueen laajuus 5&nbsp;470 neliökilometriä ja keskimääräinen virtaus 55 kuutiometriä sekunnissa.

Pižma saa alkunsa Timanin selänteellä sijaitsevasta Jamozero-järvestä, virtaa kohti koillista ja laskee samaan jokisuuhun kuin Tsilma. 

Yläjuoksulla joen nimenä on *Petšorskaja Pižma*. Kapea kangas erottaa sen Arkangelin alueella virtaavasta Mezenin sivujoesta *Mezenskaja Pižmasta*. Aikaisemmin joet ovat toimineet Mezenin ja Petšoran yhdistäneenä kulkureittinä.

Pižman varrella, nykyisen Skitskajan kylän lähellä, sijaitsi vuosina 1715–1851 yksi Petšoran vanhauskoisten keskuksista, Velikije Požnin skiitta. Joen suun lähellä on Ust-Tsilman piirikeskus.

## Lähteet
Oenanthe

**Oenanthe** on tieteellinen suvun nimi, joka voi tarkoittaa lintusukua tai kasvisukua.

* *Oenanthe* on kivitaskujen suku
* *Oenanthe* on sarjakukkaiskasvien (Apiaceae) heimoon kuuluva pahaputkien suku
Ammophila

*Ammophila* on tieteellinen suvun nimi, joka voi tarkoittaa eläinsukua tai kasvisukua.

* *[[Ammophila (eläinsuku)|Ammophila]]* eläintieteessä on hietapistiäissuku petopistiäisten (*Sphecidae*) heimossa.
* *[[rantakaurat|Ammophila]]* kasvitieteessä on rantakaurat.
Michael Kohlmann

**Michael Kohlmann** (s. 11. tammikuuta 1974 Hagen) on saksalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 98 marraskuussa 1998 ja nelinpelissä sijalle 27 maaliskuussa 2007. Hän on voittanut viisi ATP-nelinpeliturnausta. Grand Slam -turnauksissa hän on selviytynyt kaksinpelissä kolmannelle kierrokselle ja nelinpelissä välieriin. Hän on edustanut Saksaa Davis Cupissa kuudessa maaottelussa vuosina 2000–2007.

## Ura

Ensimmäisen ATP-nelinpeliturnauksensa Kohlmann voitti parinsa Julian Knowlen kanssa Copenhagen Open -turnauksessa helmikuussa 2002.

Australian avointen 2010 miesten nelinpelissä Kohlmann selviytyi parinsa Jarkko Niemisen kanssa välieriin. Puolivälieräottelussa Fernando González ja Ivan Ljubičić joutuivat luovuttamaan erävoittojen ollessa tasan 1–1. Välierissä Kohlmann ja Nieminen hävisivät turnauksen ykkössijoitetuille Bob ja Mike Bryanille. 

## Lähteet
Ródoksen roomalaiskatolinen arkkihiippakunta

**Ródoksen arkkihiippakunta** (, ) on katolinen arkkihiippakunta Kreikassa. Se on suoraan Pyhän istuimen alaisuudessa.

Hiippakunta käsittää osan Dodekanesian saarista, tärkeimpänä Ródoksen. Hiippakunta käsittää 2&nbsp;714 neliökilometrin kokoisen alueen, ja siihen kuuluu kaksi seurakuntaa, joiden jäsenmäärä vuonna 2017 oli 400. Hiippakunnan katedraali eli piispanistuin on Ródoksen kaupungissa sijaitseva Pyhän Franciscus Assisilaisen katedraali.

Katolisen kirkon läsnäolo Dodekanesiassa on peräisin ristiretkien jälkeiseltä keskiajalta sekä maailmansotien väliseltä italialaisvallan ajalta. Hiippakunnan katsotaan olevan perustettu 200-luvulla ja tulleen korotetuksi arkkihiippakunnaksi 400-luvulla. Vuonna 1523 siitä tuli asemaltaan titulaaripiispan istuin. Ródoksen arkkihiippakunnaksi se palautettiin 28. maaliskuuta 1928. Vuonna 1931 siihen liitettiin osa Chíoksen hiippakunnan alueesta.

## Arkkipiispat

Ródoksen arkkipiispat ja apostoliset administraattorit vuodesta 1915 ovat olleet:

* Mauro Caruana (titulaariarkkipiispa, 22. tammikuuta 1915 – 29. maaliskuuta 1928)
* Florido Ambrogio Acciari, O.F.M. (apostolinen administraattori, 28. maaliskuuta 1928 – 1929)
* Giovanni Maria Emilio Castellani, O.F.M. (arkkipiispa, 15. tammikuuta 1929 – 25. maaliskuuta 1937)
* Pier Crisologo Fabi, O.F.M. (apostolinen administraattori, 1937–1938)
* Florido Ambrogio Acciari, O.F.M. (arkkipiispa, 30. maaliskuuta 1938 – 10. maaliskuuta 1970)
* Michaíl-Pétros Franzídis, O.F.M. (apostolinen administraattori, 1970–1992)
* Nikólaos Fóskolos (apostolinen administraattori, 1992 – 12. elokuuta 2014)
* Sevastianós Rossolátos (apostolinen administraattori, 12. elokuuta 2014 – 14. heinäkuuta 2021)
* Theódoros Kontídis S.I. (apostolinen administraattori, 14. heinäkuuta 2021 - )

## Lähteet

## Aiheesta muualla

* Catholic Church in Rhodes. Arkkihiippakunnan verkkosivut.
Naudat (suku)

**Naudat** (*Bos*) on sorkkaeläinsuku.

## Lajit
*Mammal Species of the World* -teoksen mukaan naudan sukuun kuuluvat seuraavat lajit:
**[[Bos frontalis]]*
**Gauri (*Bos gaurus*
*Jakki (*Bos grunniens*)
*Bantengi (*Bos javanicus*)
*Kuupri (*Bos sauveli*)
*Nauta (*Bos taurus*)

## Lähteet
Hyperplasia

**Hyperplasia** on solumäärän kasvua jonkin ärsykkeen  vasteena (esimerkiksi ihon tyvikalvon solujen proliferaatio vasteena ihovaurioon). Hyperplasia voi johtaa kudoksen tai elimen suurenemiseen tai olla vain mikroskooppisesti havaittavissa. Mikroskoopilla tarkasteltaessa hyperplastisen kudoksen solut vaikuttavat normaaleilta, mutta niiden määrä on kasvanut. Hyperplasiaan saattaa kuitenkin liittyä myös solujen koon kasvua (eli hypertrofiaa) . 

Hyperplasia on preneoplastinen muutos, vaikka termi sekoitetaankin toisinaan hyvänlaatuiseen kasvaimeen/neoplasiaan. Hyperplastisen kudoksen solujen jakaantuminen on normaalisti säädeltyä, kun taas neoplasiseen muutokseen liittyy normaalin kontrollin menetys. 

## Fysiologinen hyperplasia
Fysiologinen hyperplasia on joko hormonaalista tai kompensatorista. Fysiologinen hyperplasia on osa normaalia vaihtelua ruumiin kudoksissa. Hormonaalista hyperplasiaa ilmenee esimerkiksi maitorauhasissa niiden epiteelisolujen lisääntyessä ennen laktaatiota. Kompensatorista hyperplasiaa esiintyy esimerkiksi ihovaurioiden tai muiden elinvaurioiden yhteydessä. Elimistö voi esimerkiksi kompensoida paikallista maksavauriota loppujen maksasolujen hyperplasialla.

## Patologinen hyperplasia
Patologinen hyperplasia on seurausta esimerkiksi jonkin hormonin liikatuotosta tai kroonistuneesta ärsykkeestä. Hyperplastinen muutos on kuitenkin palautuva, jos sen aiheuttava ärsyke poistuu.

## Lähteet
Eptá Pigés

**Eptá Pigés** (; []; ) on lähdealue Archángeloksen kaupungin pohjoispuolella Ródoksen saaren itäosassa Kreikassa. Matkaa rannikolle on noin neljä kilometriä.

Eptá Pigéksen vettä on jo vuosisatojen ajan käytetty viljelysten kasteluun. Italialaiset insinöörit suunnittelivat 1900-luvun alkupuolella alueelle vesijohdot sekä kaivoivat tekojärven. Italialaiset myös istuttivat Eptá Pigéksen alueelle mäntymetsikön. Nykyisin metsikössä tavataan erilaisia orkidealajeja. Lähdealueella elelee hanhia, ankkoja ja riikinkukkoja. Tekojärvessä elää esimerkiksi taskurapuja, ankeriaita, kilpikonnia sekä kotoperäistä ja vaarantunutta *[[Ladigesocypris ghigii]]* -särkikalaa.

Lähteiltä pääsee kanavia ja lähes 200 metrin pituista tunnelia pitkin tekojärvelle. Tekojärvelle pääsee myös polkuja pitkin.

## Lähteet

## Aiheesta muualla

* Eptapiges.com
Salla Eerola

**Salla Eerola** (o.s. *Suominen*, s. Turku) on suomalainen balettitanssija. Hän on tanssinut Suomen Kansallisbaletissa vuodesta 1996 ja sen tähtitanssijana vuodesta 2009 alkaen.

Eerola aloitti tanssimisen 3-vuotiaana satubaletissa. Hän opiskeli Turun konservatoriossa Mirja-Liisa Herhin johdolla vuosina 1994–1995. Eerola on opiskellut myös Suomen Kansallisoopperan balettikoulussa ja suorittanut lisäopintoja tanssikursseilla. Vuonna 2004 Eerola vieraili Tanskan kuninkaallisessa baletissa *[[Pähkinänsärkijä]]n* Klaaran roolissa (Alexei Ratmanskyn koreografia).

25. maaliskuuta 2010 Eerola sai Suomen Kulttuurirahaston Edvard Fazer -palkinnon. Hän vastaanotti palkintomaljan ja siihen kuuluvan 8&nbsp;000 euron palkinnon Kansallisoopperan näyttämöllä *[[Prinsessa Ruusunen (baletti)|Prinsessa Ruususen]]* kauden 2010 ensimmäisessä esityksessä.

Eerolan puoliso Jaakko Eerola on myös balettitanssija. Perheeseen kuuluu kaksi lasta.

## Rooleja
**[[Anna Karenina]]*: Kitty (Aleksei Ratmanski)
**[[Bajadeeri]]*: Nikiya (Natalia Makarova/Petipa)
**[[Don Quijote]]*: Kitri (Partice Bart/Petipa)
**[[Giselle]]*: Myrtha ja maalais-pas de deux (Sylvie Guillem/Coralli–Perrot–Petipa)
**[[Joutsenlampi]]*: pienten joutsenten tanssi (Vladimir Bourmeister/Petipa–Ivanov)
**Joutsenlampi*: Odette/Odile (Rudi van Dantzig/Petipa–Ivanov)
**[[Lumikuningatar (baletti)|Lumikuningatar]]*: Kerttu (Kenneth Greve)
**Onegin*: Olga (John Cranko)
**[[Prinsessa Ruusunen (baletti)|Prinsessa Ruusunen]]*: prinsessa Aurora (Javier Torres/Petipa)
**Prinsessa Ruusunen*: prinsessa Aurora (Rudolf Nurejev/Ivanov)
**[[Pähkinänsärkijä]]*: Clara ja pastoraalitanssi (Rudolf Nurejev/Ivanov)
**[[Pähkinänsärkijä ja Hiirikuningas]]*: Klaara (Wayne Eagling ja Toer van Schayk)
**[[Raymonda]]*: nimirooli (Anna-Marie Holmes/Petipa)
**[[Tšaikovski]]*: Desirée Artot (Patrice Bart)
**[[Tuhkimo]]*: nimirooli (Ben Stevenson) 
**Serenade* (George Balanchine)
**Black Cake* (Hans van Manen)
**Four Hands* (Laszlo Berdo)
**Oracle* (Glen Tetley)
**Suo tihkua vihreä tammi* (Susanna Leinonen)
**Carmen* (Marilena Fontoura)
**Viime heinäkuu* (Marilena Fontoura)
**Twisted Shadow* (Jorma Elo)
**Happyis Happy*(Jorma Elo)
**Offcore* (Jorma Elo)
**L'Apesanteur du coeur* (Alexandre Bourdat)
**Svadebka: Morsian* (Jirí Kylián)
**Petite mort*: 5. pari (Jirí Kylián)
**Stepping Stones* (Jirí Kylián)
**Kirkastunut yö* (Tero Saarinen)
**Ratsuväkeä odotellessa* (Jouka Valkama)
**Jäinen kukinta* (Odd Johan Fritzøe)
**Suite Murder* (Jorma Elo)
**Seitsemäs sinfonia* (Uwe Scholz)

## Palkinnot
* Helsingin kansainvälisen balettikilpailun juniorisarjan finalisti 1995
* Oulun Arktiset askeleet -kilpailun 1. sija
* Eurovision Nuorten tanssijoiden kilpailun finalisti Gdanskissa, Puolassa 1997
* Tanssin kukan Nuppu -palkinto 1997
* Pro Operan apuraha 1997 ja 1999
* Tanssin kukka -palkinto 2005
* Suomen Kulttuurirahaston Edvard Fazer -palkinto 2010
Lähde

## Lähteet

## Aiheesta muualla
*
Heng Samrin

**Heng Samrin** (s. 1934) on kambodžalainen poliitikko. Hän oli maansa valtionpäämies vuosina 1979–1993. Samrin oli Pol Potin johtamien Punaisten khmerien jäsen, ja hyvässä asemassa vuonna 1975 kun Punaiset khmerit nousivat valtaan. Toukokuussa 1978 hän osallistui Pol Potin vastaiseen kapinaan, ja sen epäonnistuttua Heng Samrin pakeni Vietnamiin. 
Saman vuoden joulukuussa Heng Samrin palasi Kambodžaan Vietnamin valloitusjoukkojen kanssa, ja hänet nimitettiin presidentiksi.

## Lähteet
Super Bowl XLIV

**Super Bowl XLIV** oli järjestyksessään 44. Super Bowl. Ottelu pelattiin 7. helmikuuta 2010 paikallista aikaa Sun Life Stadiumilla, Floridan osavaltiossa. Ottelussa kohtasivat kauden 2009–2010 American Football Conferencen (AFC) ja National Football Conferencen (NFC) voittajat New Orleans Saints ja Indianapolis Colts. Ottelun voitti New Orleans Saints lukemin 31–17.

Matkalla Super Bowliin Indianapolis kaatoi pudotuspeleissä Baltimoren ja konferenssifinaalissa New York Jetsin. New Orleans pelasi Super Bowlissa historiansa ensimmäisen kerran ja matkalla finaaliin kaatui Arizona ja Minnesota. Molemmat finaalijoukkueet pelasivat vahvaa hyökkäyspeliä ja ratkaisevassa roolissa olivat kummankin joukkueen pelinrakentajat Peyton Manning (Indianapolis) ja Drew Brees (New Orleans). Manning valittiin neljännen kerran urallaan liigan arvokkaimmaksi pelaajaksi. Brees puolestaan osui kauden aikana syötöissään kohteeseensa 70,6-prosenttisesti, ja tuo lukema on NFL:n uusi ennätys. Touchdowneja hän syötti 34.

## Lähteet

## Aiheesta muualla

*Viralliset kotisivut
Meimi

**Meimi** on naisen etunimi. Se saattaa olla johdettu amerikkalaisesta Mamie-nimestä, joka ääntyy samoin. Mamie taas on paikallinen muunnos nimestä Maria. Meimi on ollut Suomessa nimenä vuoden 2012 loppuun mennessä 613 henkilöllä.

## Tunnettuja Meimejä

* Meimi Sevander, Neuvostoliittoon muuttanut amerikansuomalainen opettaja ja kirjailija

## Lähteet
Sorsanlimaskat

**Sorsanlimaskat** eli **limaskat** (*Lemna*) on vesikasvisuku vehkakasvien heimossa. Aiemmin sorsanlimaskat sijoitettiin eri heimoon, limaskakasvit (*Lemnaceae*), joka on sittemmin yhdistetty vehkakasveihin.

Kaikki sorsanlimaskat ovat monivuotisia, hyvin pieniä irtokellujia eli lemnidejä. Niiden kukat kehittyvät verson laitojen taskuihin, mutta kukkiminen on harvinaista.

## Lajeja
Suomessa esiintyy viisi sorsanlimaskalajia. Myöhään omaksi lajikseen erotettu itulimaska on löydetty viimeisimpänä.
* kupulimaska (*Lemna gibba*)
* aasianlimaska (*Lemna japonica*)
* pikkulimaska (*Lemna minor*)
* ristilimaska (*Lemna trisulca*)
* itulimaska (*Lemna turionifera*)

Näiden lisäksi Suomessa tavattava limaskakasvi isolimaska eli silmuisolimaska (*Spirodela polyrhiza*) sijoitetaan isolimaskojen (*Spirodela*) sukuun.

## Lähteet

## Aiheesta muualla
* Funet: Limaskat (''Lemna'')
HMS Watchman

**HMS Watchman** (viirinumero D26) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin 9. joulukuuta 1916 vuosien 1916-1917 laivasto-ohjelman 10. tilauksessa John Brown and Companyltä Clydebankistä, missä köli laskettiin 17. tammikuuta 1917. Alus laskettiin vesille 2. joulukuuta ja valmistui 26. tammikuuta 1918.

## Palvelus
Palvelukseen otettaessa alus liitettiin Suureen laivastoon (). Vuonna 1919 alus osallistui Baltian tapahtumiin, jolloin se muun muassa kahakoi Neuvosto-Venäjän laivaston alusten kanssa. Vuonna 1921 alus kuului 1. hävittäjälaivueeseen ja se sijoitettiin reserviin. Se palautettiin palvelukseen 1939.

Syyskuussa 1939 alus oli Gibraltarilla 13. hävittäjälaivueessa, jossa se valvoi Gibraltarinsalmen liikennettä ja suojasi saattueita. Aluksen viirinumero vaihdettiin toukokuussa 1940 I26:ksi. Alus yritti 12. kesäkuuta upottaa Italian laivaston sukellusvene *R. Smg. Capallanin*, joka vaurioitui pahoin. Heinäkuussa alus sai määräyksen palata Britteinsaarille.

Elokuussa alus siirtyi uuteen tukikohtaansa läntisen reitin alaisuuteen. Se liittyi syyskuussa Liverpoolissa 6. saattajaryhmään (), jossa alus suojasi Pohjois-Atlantin saattueita. Saattajien uudelleen järjestelyn yhteydessä alus siirrettiin huhtikuussa 1942 1. brittiläiseen saattajaryhmään, jonka muodostivat hävittäjät *HMS Hurricane* ja *HMS Rockingham* sekä korvetit *HMS Borage*, *HMS Dahlia*, *HMS Meadowsweet*, *HMS Monkshood*, *HMS Wallflower* ja *HMS Anchusa*.

Maaliskuussa 1943 alus määrättiin muutettavaksi pitkän matkan saattajaksi ja siirrettiin huhtikuussa Liverpoolissa telakalle. Elokuussa aluksella aloitettiin koeajot, joiden päätyttyä aloitettiin miehistönkoulutus. Koulutuksen päätyttyä alus palasi 1. brittiläiseen saattajaryhmään suojaamaan Gibraltarille matkaavia saattueita.

Marraskuussa 1943 alus siirrettiin Gibraltarin saattajaosastoon. Se joutui 21. marraskuuta Heinkel He-117 koneen ohjaaman Hs-293 liitopommin maaliksi, mikä torjuttiin ilmatorjuntatulella.

Tammikuussa 1944 alus määrättiin Kotilaivastoon suojaamaan Jäämeren saattueita, kunnes se toukokuussa siirrettiin Normandian maihinnousuun. Alus liitettiin saattajaryhmä 138:aan, jonka muut alukset olivat korvetti *HMCS Lindsay* ja troolarit *HMS Scalpay* ja *HMS Ganilly*. Tehtävien aikana alus joutui useaan kertaan torjumaan E-veneiden hyökkäyksiä ja upotti Saksan laivaston sukellusveneen *U-1195* Hedgehogilla.

Euroopan sotatoimien päätyttyä alus poistettiin toukokuussa 1945 operatiivisista tehtävistä ja sijoitettiin reserviin. Kesäkuussa se sijoitettiin poistolistalle ja 23. heinäkuuta myytiin romutettavaksi T. W. Wardille. Alus hinattiin Inverkeithingiin Japanin antauduttua.

## Lähteet
*
*
*
*
*
*

### Viitteet
Dezső Lemhényi

**Dezső Lemhényi** (9. joulukuuta 1917 Budapest – 4. joulukuuta 2003 Budapest) oli vesipalloilija. Hän kuului Unkarin kultaa voittaneeseen joukkueeseen vuoden 1952 kesäolympialaisissa Helsingissä. Lisäksi hän kuului hopeaa saaneeseen joukkueeseen vuoden 1948 kesäolympialaisissa Lontoossa. Hän oli naimisissa toisen olympiaurheilijan, Olga Tass-Lemhényin kanssa.

## Lähteet
Thalia-gaala 2010

**[[Thalia-gaala]] 2010** on 7. helmikuuta 2010 järjestetty palkintogaala, jossa palkittiin vuoden 2009 teatterialan tekijöitä ja produktioita. Gaalan juonsivat Sinikka Sokka ja Nicke Lignell ja se televisioitiin suorana lähetyksenä Yle TV1 -kanavalla.

## Voittajat
Voittajaluettelo

## Lähteet
Börje Vähämäki

**Börje Vähämäki** (s. 1944 Vaasa) on Suomen tutkimuksen professori emeritus Toronton yliopistossa Kanadassa ja suomen kielen dosentti Åbo Akademissa. Hän suoritti filosofian tohtorin tutkinnon Åbo Akademissa vuonna 1984. Ennen siirtymistään Pohjois-Amerikkaan Vähämäki toimi äidinkielen opettajana ja rehtorina Oulussa. Vuosina 1975–1989 hän opetti Minnesotan yliopistossa, josta hän siirtyi Torontoon. Hän on kirjoittanut ja toimittanut useita teoksia sekä kääntänyt osa Lars Levi Laestadikusen ja Laila Hirvisaaren tuotannosta englanniksi.

## Kirjallinen tuotanto
* *Mastering Finnish*, Aspasia Books, Beaverton, Ontario, 3rd revised edition. (2004)
* *Mastering Finnish*, Aspasia Books, Beaverton, Ontario, 2nd revised edition. (1999)
* *Existence and Identity: A Study of the Semantics and Syntax of Existential Sentences in Finnish*. Publications of the Research Institute of the Åbo Akademi Foundation (väitöskirja, 1984)

## Aiheesta muualla
*Börje Vähämäen sivusto 

### Lähteet
*
### Viitteet
Thalia-juhla

**Thalia-juhla** (vuosina 2010–2013 **Thalia-gaala**) on suomalainen iltajuhla, jossa jaetaan palkintoja teatterin, tanssin ja sirkuksen tekijöille. Gaalan järjestämisestä vastaa Suomen Teatterijärjestöjen Keskusliitto yhteistyössä teatteri-, tanssi- ja sirkusalan järjestöjen kanssa.

## Tilaisuuksia
*Thalia-gaala 2010
*Thalia-gaala 2011
*Thalia-juhla 2020

## Lähteet
Project 86

**Project 86** on yhdysvaltalainen vuonna 1996 perustettu kristillinen alternative metallia soittava yhtye. Yhtyeen perustivat laulaja Andrew Schwab ja entinen rumpali Alex Albert unelmanaan tehdä jotakin, mikä olisi aidosti voimakasta nuorille ja tavottaisi useita ihmisiä. Rumpali Albert lähti yhtyeestä vuonna 2007 vedoten henkilökohtaisiin syihin. Nykyisin keikoilla rumpalina toimii Jason Gerkin. Yhtye on julkaissut seitsemän levyä, joita on myyty maailmanlaajuisesti 350&nbsp;000 kopiota.

## Project 86 Suomessa

Project 86 teki ensimmäisen Suomen keikkansa 30. huhtikuuta 2010, kun se esiintyi Vappugospelin pääesiintyjänä.

## Albumit
*
*
*
*
*
*
*
*
*
*
*

## Lähteet

## Aiheesta muualla
* Project 86:n kotisivut
*
Gemma Bellincioni

**Matilda Cesira** eli **Gemma Bellincioni** (18. elokuuta 1864 Monza – 23. huhtikuuta 1950 Napoli) oli italialainen sopraano. Hän syntyi laulajien tyttäreksi ja teki oopperadebyyttinsä Napolissa 1880. Hän esiintyi seuranneiden vuosikymmenien aikana runsaasti Euroopassa ja Etelä-Amerikassa, mutta esiintyi vain kerran Lontoossa (1895) eikä koskaan Metropolitan-oopperassa.

Bellincioni loi Santuzzan roolin Pietro Mascagnin oopperassa *[[Cavalleria rusticana]]* vuonna 1890. Turidduna oli teoksen kantaesityksessä Roberto Stagno, jonka kanssa Bellincioni oli mennyt naimisiin Argentiinassa vuonna 1886. Bellincioni loi myös Umberto Giordanon *[[Fedora (ooppera)|Fedoran]]* nimiroolin vuonna 1898. Hän kirjoitti ohjeistusta laulajille sekä omaelämäkerran *Io e il palcoscenico* (Milano, 1920). Viimeiset vuotensa laulaja vietti Napolissa, jossa hän kuolikin.
Fort MacKay

**Fort MacKay** (Tunnetaan myös nimellä **Fort McKay**) on 862 asukkaan (2008) pikkukylä ja intiaanireservaatti Kanadassa, Albertan provinssissa, Wood Buffalon kunnassa.  Kylän itäpuolella virtaa Athabascajoki. Kylä sijaitsee Alberta Highway 63 pohjoispään läheisyydessa, noin 60 kilometriä Fort McMurraystä pohjoiseen. Fort MacKayn tärkeimpiä työllistäjiä ovat Athabascan öljyhiekkaa hyödyntävät öljy-yhtiöt. Fort MacKay/Horizon lentoasema sijaitseen kylän luoteispuolella.

## Historia

Ennen eurooppalaisten saapumista alueella on asunut chippewa ja cree intiaaneja tuhansien vuosien ajan ja myöhemmin métisejä 1820-luvulta alkaen.

Kylä on kasvanut voimakkaasti vuosina 2005–2008. Väestönkasvu johtuu pääasiassa alueen öljyhiekkaa hyödyntävien yhtiöiden laajennettua toimintaansa.

## Lähteet

## Aiheesta muualla
* Fort McKay First Nations
Marie van Zandt

**Marie van Zandt** (8. lokakuuta 1858 – 31. joulukuuta 1919) oli yhdysvaltalainen sopraano. Hän syntyi New Yorkissa, opiskeli Milanossa Francesco Lampertin johdolla ja debytoi vuonna 1879 Zerlinan roolissa Torinossa. Esiintymisiä seurasi muun muassa Covent Gardenissa (1879) ja Opéra-Comiquessa (1880). 

Marie van Zandt loi Léo Delibesin *[[Lakmé]]n* nimiroolin vuonna 1883. Metropolitan-oopperan-debyyttinsä hän teki Aminan roolissa Vincenzo Bellinin oopperassa *[[Unissakävelijä]]* 21. joulukuuta 1891. Vuonna 1896 hän palasi Opéra-Comiqueen. Pian hän kuitenkin meni naimisiin ja vetäytyi. Hän kuoli Cannesissa.
Adam McQuaid

**Adam McQuaid** (s. 12. lokakuuta 1986 Charlottetown, Prinssi Edwardin saari, Kanada) on kanadalainen uransa päättänyt jääkiekkoilija.

McQuaid pelasi juniorina jääkiekkoa OHL-liigan Sudbury Wolvesissa vuosina 2003–2007. Columbus Blue Jackets varasi hänet vuorolla 55 . Toukokuussa 2007 Columbus myi McQuaidin oikeudet Boston Bruinsille, josta sai vaihdossa varausoikeuden. McQuaid pelasi Bostonin farmijoukkueessa, AHL:n Providence Bruinsissa vuodesta 2007 lähtien, kunnes hänet kutsuttiin Bostoniin, jossa hän pelasi ensimmäisen NHL-ottelunsa 19. joulukuuta 2009.

## Lähteet
*
*Adam McQuaid, Bruins - Notes - NHL.com
* McQuaid happy staying at home
Colony 7

**Colony 7** on Taiton kolikkopeli vuodelta . Imagic lainasi sen piirteitä paremmin menestyneeseen *[[Atlantis (peli)|Atlantis]]*-peliin. Pelissä pelaajan on tarkoitus puolustaa Colony 7:ää hyökkääviä alieneita vastaan.

Vuonna 2005 *Colony 7* julkaistiin osana *[[Taito Legends]]* -kokoelmaa.

## Lähteet

## Aiheesta muualla
* 
*
Alta aikayksikön

**Alta aikayksikön** (*The Clock*) on yhdysvaltalainen 1945 valmistunut musikaaliklassikko lomailevasta sotilaasta ja häntä opastavasta newyorkilaistytöstä.

Pääosissa esiintyvät Judy Garland ja Robert Walker; ohjaajana toimi Judy Garlandin tuleva aviomies Vincente Minnelli. Tämä oli Garlandin ensimmäinen draamarooli kuten myös ensimmäinen elokuvaosa, jossa hän ei laulanut.

*Alta aikayksikön* sai Suomen-ensi-iltansa vasta televisiossa Mainos-TV:n ohjelmistossa elokuussa 1980. Kymmenestä suomalaiskriitikosta kaksi antoi sille täydet neljä tähteä, kuusi kolme tähteä ja yksi arvostelija kaksi tähteä, keskiarvona 3,11 tähteä neljästä.

## Lähteet

## Aiheesta muualla
* 
* 
*
Circle the Wagons

**Circle the Wagons** on norjalaisen black metal -yhtye Darkthronen 15. studioalbumi. Bändi kuvailee albumia luontevana jatkona heidän aiemmille julkaisuilleen. Levyn musiikillinen tyyli pohjautuu heavy metal ja "speed metal-punk" -vaikutteisiin ja suuntaa yhtyeen aiempia albumeita enemmän perinteisen metallin ja rockin suuntaan. Yhtyeen aiemmilta albumeilta löytyneet black metal -vaikutteet sen sijaan ovat vähäisiä. Yhtyeen jäsenet Fenriz ja Nocturno Culto ovat perinteeksi muodostuneen tavan mukaan säveltäneet, sovittaneet,  sanoittaneet, laulaneet ja tuottaneet albumin kahdestaan, ilman ulkopuolisia avustajia.

## Nimi ja kansi
Albumin kannen on suunnitellut Dennis Dread, jonka käsialaa ovat myös kahden aiemman Darkthrone-albumin kannet. Albumin kansikuvassa on intiaaniteema; siinä stereotyypistä intiaania muistuttava hahmo valmistautuu ampumaan jousella. Myös nimi *Circle the Wagons* ("Piirittäkää vankkurit!") liittyy teemaan viitaten westerneistä tuttuun tilanteeseen jossa intiaanit hyökkäävät uudisasukkaiden vankkurikaravaanin kimppuun.

## Vastaanotto
Albumin saama vastaanotto oli varsin negatiivinen. Jo aiempien albumien kohdalla kriitikot olivat valitelleet Darkthronen 2000-luvulla ottaman aiempaa punkahtavamman linjan olleen laadullisesti heikompaa kuin yhtyeen perinteinen black metal -tyyli. Suen arvostelija Jukka Kittilä toteaa, että vuoden 2006 *[[The Cult is Alive]]* oli vielä Darkthronen "soundia komeasti uusinut" albumi, mutta sitä seurannut musiikillinen kehitys "taantumista". *Circle the Wagons*, kolmas *The Cult is Aliven* jälkeinen albumi, edustaa hänestä "perinnehevi-trendiä, jonka filosofia tuntuu pohjaavan siihen, että mitä huonompi, sen parempi" ja "kusee [Darkthronen] perinnön päälle". Arvosana oli 5 pistettä asteikolla neljästä kymmeneen.

Samoin imperiumi.netin arvostelussa albumin tyyliä ja black metal -soundin puutetta moititaan; albumia itseään kutsutaan pettymykseksi:

:''[L]evy [...] on huonompi kuin osiensa summa. Teokselle on mahtunut toki muutama ihan hyväkin riffi, eikä levyn rosoisia ja paskaisia soundeja voi biisimateriaalin huomioon ottaen huonoiksi haukkua. Mutta siihen ne hyvät puolet sitten jäävätkin. En kertakaikkisesti osaa arvostaa levyn puhtaita lauluja ja pyrkimystä tehdä jotain kasariheviä, kun rahkeet eivät siihen selvästikään riitä. Levy kuulostaakin paikoin siltä kuin se yrittäisi olla halpa Iron Maiden -parodia, mutta unohtamatta bändin viime levyjen punkahtavuutta. Ihan tosissaan on pakko kysyä: mitä helvettiä?

Lopullinen arvosana on kuusi ja puoli tähteä kymmenestä.

## Kappaleet
#
#
#
#
#
#
#
#
#

## Kokoonpano
* Nocturno Culto – laulu, kitara, basso
* Fenriz – rummut, laulu

## Arvostelut
* About.com: 
* Metal Storm: 7.8/10

## Lähteet

## Aiheesta muualla
* 
*
Eamonn Andrews

**Eamonn Andrews** (19. joulukuuta 1922 Dublin, Irlanti &ndash; 5. joulukuuta 1987) oli irlantilainen televisiojuontaja.

Andrews aloitti 16-vuotiaana Radio Éireannilla nyrkkeilykommentaattorina. Hän nyrkkeili myös itse ja voitti vuonna 1944 Irlannin mestaruuden keskisarjassa. Vuonna 1950 Andrews siirtyi Britanniaan BBC:lle, jolla hän juonsi muun muassa *Sports Reportia* ja *Ignorance is Bliss* -radiovisailua. Radiosta Andrews siirtyi televisioon, jossa juonsi muun muassa *[[What's My Line?]]* -visailua. Brittiläistä versiota *[[This Is Your Life]]* -ohjelmasta Andrews juonsi ohjelman alkamisesta 1955 aina kuolemaansa saakka.

## Aiheesta muualla
* UK Ganes Shows: Eamonn Andrews 

## Lähteet
Sari Ann Stolt

**Sari Ann Stolt** (o.s. **Moilanen**, oikealta nimeltään **Sari Ann Annika Moilanen**, s. 1970) on suomalainen näyttelijä, laulaja ja spiikkeri. Hän on valmistunut Teatterikorkeakoulusta ja esiintynyt muun muassa Helsingin kaupunginteatterissa. Stolt on laulanut urallaan monien eri tyylisuuntia edustavien yhtyeiden ja orkestereiden solistina kuten Radion sinfoniaorkesterin, Playa Bandin, Jarkko Toivonen trion ja Jättiläinen-yhtyeen. Hän on myös esiintynyt ääninäyttelijänä useissa TV- ja radiomainoksissa sekä elokuvissa. Yksi hänen tunnetuimmista äänirooleistaan on ''Pokémon''-animesarjan Ash Ketchum, jota hän ääninäytteli sarjan pari ensimmäistä vuotta.

## Dubbaukset

## Lähteet

## Aiheesta muualla
* sariann.com
HMS Wessex (D43)

**HMS Wessex** (viirinumero D43) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin 9. joulukuuta 1916 vuosien 1916-1917 laivasto-ohjelman 10. tilauksessa Hawthorn Leslie and Companyltä Hebburnista Newcastlesta, missä köli laskettiin 25. toukokuuta 1917. Alus laskettiin vesille 12. maaliskuuta 1918 ja otettiin palvelukseen 11. toukokuuta.

## Palvelus
Palvelukseen otettaessa alus liitettiin Suureen laivastoon. Se oli 12. marraskuuta paikalla Saksan keisarikunnan laivaston antautuessa Scapa Flowssa.

Keväällä 1919 hävittäjien uudelleen organisoinnissa alus liitettiin Atlantin laivaston 2. hävittäjälaivueeseen. Vuonna 1921 se siirrettiin 6. hävittäjälaivueeseen, kun laivueet jaettiin kahtia muodostettaessa laivueenjohtajan ja kahdeksan hävittäjän laivueita aiemmista kahden johtajan ja kuudentoista hävittäjän laivueista.

Ennen toista maailmansotaa alus liitettiin Portsmouthissa olevaan Torpedokouluun, jossa se palveli 1939 liikekannallepanoon. Alus liitettiin syyskuussa 1939 Plymouthin 17. hävittäjälaivueeseen, jonka muina aluksina olivat ''HMS Keppel'', *[[HMS Vanessa]]*, *[[HMS Viscount]]*, *[[HMS Vivacious]]*, *[[HMS Vortigern]]*, ''HMS Wakeful'' ja *[[HMS Vesper]]*. Laivueen tehtävänä oli Kanaalin saattueiden suojaaminen. Laivue nimettiin myöhemmin 13. hävittäjälaivueeksi.

Huhtikuussa 1940 *Wessex* siirrettiin Noren alaisuuteen. Alus kuljetti 14. toukokuuta Hoek van Hollandista Britannian Hollannin laivastoasiamiehen takaisin kotimaahan. Alus siirrettiin Doverin alaisuuteen tukemaan liittoutuneiden maajoukkojen taistelua saksalaisten edetessä Belgiaan ja Ranskaan.

Alus irrotettiin 24. toukokuuta tukemaan tykkitulella liittoutuneiden puolustusta Calais'hen eteneviä saksalaisjoukkoja vastaan yhdessä ''HMS Vimieran'', *[[HMS Wolfhound]]in* ja Puolan laivaston *[[ORP Burza]]n* kanssa. Osasto joutui Junkers Ju 87 Stuka -syöksypommittajien maaliksi pian tulitoiminnan alettua. Alukseen osui kolme pommia, jotka upottivat sen. *Vimiera* pelasti aluksen eloonjääneet.

## Lähteet
*
*
*
*
*

### Viitteet

## Aiheesta muualla
*Uboat.net - HMS Wessex
*HistoryOfWar.org - Boulognen taistelu 1940